151 gevredigezh a ginnig kentelioù dan oadourien en distro-skol-mañ, hervez a zo bet jedet, gant skoazell kelennerien a youl vat pe difrejet, e-barzh 172 kumun a Vreizh, da lavaret eo ouzhpenn ur gumun diwar 10. Un tregont kevredigezh bennak a ro kentelioù ivez e-maez Breizh (e Pariz ha tro-dro dreist-holl) ha 18 framm a ginnig stajoù war verr pe hir dermen. Abaoe 1998 eo bet kresket kalz al lechioù kelenn, ouzhpenn 54%, hag ar chreizennoù stummañ e-lech ma heulier stajoù a zo bet daougementet. War-dro 3000 skoliad a heuilh kentelioù-noz ingal hag ar sifr-mañ a seblant bezañ stabil abaoe un nebeud bloavezhioù. Un dra all zo sin vat : kresket eo an niver a zeraouidi er chentelioù-noz (+ 6%). Ur chresk damheñvel a gaver er stajoù (+12%) abaoe 2 vloaz. Mat eo an traoù el Liger-Atlantel, pa weler emañ sifroù an departamant o tostaat da re Aodoù-an-Arvor evit an niver a zeskerien enskrivet. Diouzh an tu all e seblant bezañ dilañs en Aodoù-an-Arvor e-keñver departamant ar Mor-Bihan, dre meo aozet gwelloch ar frammoù kelenn eno. Gwelet a reer splann e teu aesoch an dud da zeskiñ brezhoneg pa vez yach ar frammoù kelenn ha ganto kelennerien stummet-mat. En teul kevret a challer pellgargañ e challot kavout taolenn emdroadur al lechioù kelenn etre 1998 ha 2007 hag hini al lechioù staj en hevelep prantad amzer. Listenn ar chumunioù ma kaver ar muiañ a dud och heuliañ stajoù a challot kavout ivez. Emañ Roazhon ha Naoned er penn a-raok dirak Brest pe Kemper a gaver en trede pe en eizvhet plas.